สวัสดีค่ะ พอดีพ่อไปทำหัตถการเกี่ยวกับรากฟันเทียมมา แล้วคุณจ่ายยา clindamycin มาให้กินต่อเนื่อง 7 วัน ตอนนี้วันที่5 แต่กินแล้วมีอาการแสบลิ้นปี่ กลืนแล้วเจ็บ ได้ไปทำการซื้อยาลดกรดมากินก่อนอาหาร แต่พ่อบอกว่าอาการไม่ดีขึ้น เลยอยากสอบถามว่าสามารถหยุดยา clindamycin เลยได้มั้ยคะ ขอบล่วงหน้าค้ะ
สวัสดีค่ะ คลินดามัยซิน (Clindamycin) เป็นยาปฏิชีวนะที่ใช้รักษาการติดเชื้อแบคทีเรีย และยับยั้งการเจริญเติบโตของเชื้อแบคทีเรียในร่างกาย มีข้อบ่งใช้ในผิวหนังอักเสบ การติดเชื้อในข้อต่อกระดูก ระบบทางเดินหายใจ ช่องปาก ช่องท้องผลข้างเคียงจากยาที่พบได้เช่น ปวดท้อง ท้องร่วง ถ่ายเหลวเป็นน้ำหรือเป็นเลือดรู้สึกขมปาก รู้สึกเวียนหัว มึนงง กล้ามเนื้ออ่อนแรง ปวดท้อง คลื่นไส้ อาเจียน การมีอาการแสบลิ้นปี่จึงอาจเป็นผลข้างเคียงเกี่ยวกับเรื่องของทางเดินอาหารจากยาได้เช่นกันแต่อย่างไรก็ตาม แนะนำพบแพทย์เพื่อตรวจร่างกายอีกครั้งว่ามีสาเหตุอื่นๆที่ทำให้แสบลิ้นปี่ที่เจอได้บ่อย เช่นกรดไหลย้อน กระเพาะอาหารอักเสบ แผลในกระเพาะอาหารร่วมด้วยหรือเปล่า คืออาจจะไม่เกี่ยวกับยาก็ได้ค่ะ ยังไม่ควรหยุดยาฆ่าเชื้อเอง เพราะอาจทำให้การติดเชื้อขึ้นมาในช่องปากได้หากกินยาไม่ครบค่ะ